Ach miner not (Mit originalen Lettern)
Ach miner not
ich klagender man·
wie ſols ergan zeivngeſt mir·
ein ſender tot·
der wont mir an·
ſit ich der lieben hulde embir·
dú twinget ſo dc h̾ze min·
ſam dú kleinē vogellin·
mit ſiner kraft der winter tv̊t·
da vō ſo bin ich vngemv̊t·

Was ſol mir lip·
was ſol mir gv̊t·
ſit ich dekeine rúwe han·
dc beſte wib
mir leide tv̊t·
die got vf erde hat gelan·
ſi iſt ſchoͤne vn̄ alles wandels vꝛi·
ſwie vngenedig ſi mir ſi·
doch mv̊s ich ir ſin vndertan·
min h̾ze wil michs niht erlan·

Ich mv̊s nv ſin·
in ſender not·
ſit es dú h̾zeliebe wil·
da vō ich bin·
an froͤiden tot·
dc iſt der lieben gar ein ſpil·
vn̄ giht ſi welle lonen mir·
dar nach ich habe gedienet ir·
nv lâſſe eht ſin ſi iſt ſo gv̊t·
das ſi mir noch genade tůt·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse